CELEX: C2005/315/14
Language: et
Date: 2005-12-10 00:00:00
Title: Kohtuasi C-333/05: Eelotsusetaotlus, mille esitas Bács-Kiskun Megyei Bíróság  12. juuli 2005.  aasta määrusega kohtuasjas Ilona Németh  versus  Vám- és Pénzügyőrség Dél-Alföldi Regionális Parancsnoksága

10.12.2005   
            
            
               ET
            
            
               Euroopa Liidu Teataja
            
            
               C 315/8
            
         Eelotsusetaotlus, mille esitas Bács-Kiskun Megyei Bíróság 12. juuli 2005. aasta määrusega kohtuasjas Ilona Németh versus Vám- és Pénzügyőrség Dél-Alföldi Regionális Parancsnoksága
   (Kohtuasi C-333/05)
   (2005/C 315/14)
   Kohtumenetluse keel: ungari
   Euroopa Ühenduste Kohus on saanud Bács-Kiskun Megyei Bíróság`i 12. juuli 2005. aasta määrusega esitatud eelotsusetaotluse kohtuasjas Ilona Németh v. Vám- és Pénzügyőrség Dél-Alföldi Regionális Parancsnoksága, mis saabus kohtukantseleisse 14. septembril 2005.
   Bács-Kiskun Megyei Bíróság küsib Euroopa Kohtult eelotsust järgmistes küsimustes:
   
               1.
            
            
               Kas sellist liikmesriigis kehtivat maks, nagu Ungaris kehtestatud registreerimismaks on vaadeldav tollimaksuna või sellega samaväärse toimega maksuna?
            
         
               2.
            
            
               Juhul, kui vastus esimesele küsimusele on jaatav, siis kas sellist liikmesriigis kehtestatud maks, nagu Ungaris kehtestatud registreerimismaks, mille tasumine on sõiduauto registreerimise ja liikluses kasutusele võtmise eelduseks, on vaadeldav teatud liiki importmaksuna?
            
         
               3.
            
            
               Juhul, kui vastus teisele küsimusele on eitav, siis kas selline liikmesriigis kehtestatud maks, nagu Ungaris kehtestatud registreerimismaks, on kooskõlas EÜ artiklis 90 sätestatud nõuetega ja direktiivi 77/388/EMÜ (1) artiklis 33 sätestatud ettekirjutustega või on see vastuolus ühtse käibemaksusüsteemiga?
            
         
               4.
            
            
               Kas selline liikmesriigis kehtestatud maks, nagu Ungaris kehtestatud registreerimismaks, on kooskõlas kehtiva ühenduse õigusega, kui võtta arvesse, et uute ja kasutatud sõiduautode maksu suurus on ühesugune — sõidukitelt võetav keskkonnatasu välja arvatud — ja selles ei kajastu mitte mingil määral kasutatud sõiduauto väärtuse vähenemine ning see on täiesti sõltumatu sõiduki liikluses kasutusele võtmise aastast ja sellest, kui kaua see on (õiguspäraselt) liikluses kasutusel olnud?
            
         
      (1)  EÜT L 145, lk1.